wickkiey/tamil-wikipedia-chunked huggingface dataset:
# வெப்ப நியூத்திரன் அணு உலை

**வெப்ப நியூத்திரன் அணு உலை** (*thermal neutron reactor*) என்பது மெதுவான அல்லது வெப்ப நியூத்திரன்களை பயன்படுத்தும் ஓர் அணுக்கரு உலை ஆகும். பெரும்பாலான மின் அணுஉலைகள் இவ்வகையானவையே. இவற்றில் நியூத்திரன் மட்டுப்படுத்தி மூலம் நியூத்திரன்களின் வேகத்தை, தங்களைச் சூழ்ந்துள்ள துகள்களின் சராசரி ஆற்றலுக்கு இணையாகும்வரை குறைக்கப்படுகிறது; அதாவது, நியூத்திரன்களின் வேகம் குறைந்த வேகத்திலுள்ள வெப்ப நியூத்திரன்களின் வேகத்திற்கு குறைக்கப்படுகிறது. . யுரேனியம்-235 இன் அணுக்கருனி குறுக்குப்பாகம் மெதுவான வெப்ப நியூத்திரன்களுக்கு ஏறத்தாழ 1000 பார்ன்கள். இதுவே விரைவு நியூத்திரன்களுக்கு 1 பார்னுக்கு அண்மித்துள்ளது.  
யுரேனியம்-235களை வெப்ப நியூத்திரன்கள் தாக்கும்போது பிளவுபட யுரேனியம்-238 ஐ விடக் கூடுதல் வாய்ப்புள்ளது. எனவே U-235 பிளவிலிருந்து ஒரு நியூத்திரனாவது மற்றொரு அணுக்கருனியை தாக்கி அதுவும் பிளவுபட ஏதுவானால் தொடர்வினை நீடிக்கும். இவ்வாறு தொடர்வினை தன்னாலேயே நீடிக்குமானால் அது *உய்நிலை எதிர்வினை* எனப்படும். இந்த நிலையை எட்டக்கூடிய U-235யின் திண்மை உய்நிலை பொருண்மை எனப்படுகிறது.  
**வெப்ப அணு உலைகளில் கீழ்கண்டவை அமைந்துள்ளன**:  
- நியூத்திரன் மட்டுப்படுத்தி - நியூத்திரன்களின் வேகத்தை மட்டுப்படுத்த.
- அணு எரிபொருள் - அணுக்கரு பிளவு படக்கூடிய பொருள், பொதுவாக யுரேனியம்.
- கதிர்வீச்சு காப்புக் கட்டிடம் - ஒரு நெருக்கடிநிலையிலும் கதிர்வீச்சு வெளியேறா வண்ணம் வடிவமைக்கப்பட்டது.
- அணுக்கரு உலைக்கலன் - குளிர்வியையும் கருவத்தையும் உள்ளடக்கிய அழுத்தக் கலன்.
- கதிர்வீச்சுக் கேடயம் - அயனாக்கற் கதிர்வீச்சு தாக்கத்திலிருந்து மனிதர்களையும் சுற்றுச்சூழலையும் பாதுகாக்க
- அணுஉலையின் பல்வேறு அமைப்புக்களை கண்காணிக்கவும் கட்டுப்படுத்தவும் தேவையான அளவுக்கருவிகள்.
# வெப்ப நியூத்திரன் அணு உலை

## இவற்றையும் காண்க

- செறிவூட்டப்பட்ட யுரேனியம்
- விரைவு நியூத்திரன்
- விரைவு நியூத்திரன் அணு உலை
- நியூத்திரன் மட்டுப்படுத்தி
- அணுக்கரு பிளவு
- யுரேனியம்-235
- யுரேனியம்-238
# சேவப்ப நாயக்கர்

**செவ்வப்ப நாயக்கர்** (1532 - 1560) இவர் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் பலிஜா கவரா' நாயக்க வம்சத்தின் முதல் மன்னன்.
# சேவப்ப நாயக்கர்

## கவரை வம்சம்

செவ்வப்ப நாயக்கரின் தந்தை **திம்மப்ப நாயக்கர்** விஜயநகரப் பேரரசர் கிருஷ்ண தேவராயருக்கு நெருங்கிய அதிகாரியும், வட ஆற்காட்டில் இராஜப்பிரதிநிதியாகவும் இருந்தவர்.  
செவ்வப்ப நாயக்கரின் மகன் அச்சுதப்ப நாயக்கர் (1560 - 1600) இவர் இளவரசு பட்டம் ஏற்று தந்தையுடன்
சோழமண்டலத்தை 48 ஆண்டுகள் அமைதியுடன் சிறப்பாக ஆண்டுவந்தார்.பல அறப்பணிகளை செய்தார்.
# சக்கரவர்த்தி சோமசன்மா

**சக்ரவர்த்தி சோமசன்மா** (பிறப்பு: ஏப்ரல் 28, 1936), சிங்கப்பூர் தமிழ் எழுத்தாளர். இந்தியா, தமிழ்நாடு தஞ்சாவூரைப் பிறப்பிடமாகக் கொண்ட இவர் டி.இ.எல்.சி, ஆரம்பப் பாடசாலை, ஈ.வெ.ரா, வாசுகி, இராமகிருட்ணா தொடக்கப் பள்ளி, மங்ஸ்கில் நீல்ட்டன் உயர்நிலைப் பள்ளி ஆகியவற்றில் கல்வி கற்றுள்ளார். தமிழ், ஆங்கிலம், மலாய் போன்ற மொழிகளை நன்கறிந்த இவர், சொந்த தொழில் ஈடுபட்டு வருகிறார்.
# சக்கரவர்த்தி சோமசன்மா

## ஊடகத்துறை

சிங்கப்பூரில் இவர் ஒரு ஊடகவியலாளராக அறியப்பட்டுள்ளார். திரையொளி, அறிவுச் சுடர் இதழ்களின் துணையாசிரிராகவும், சூரியன், வீடியோ மூவி நியூஸ் ஆகியவற்றின் நிருபராகவும் பணியாற்றியுள்ளார். மேலும் வீடியோ மூவி நியுசின் விற்பனை அதிகாரியாகவும் இருந்துள்ளார்.
# சக்கரவர்த்தி சோமசன்மா

## பதவிகள்

ம.செ.க. உறுப்பினராகவும், ஏ.யு.பி. செயற்குழு உறுப்பினராகவும், சிங்கப்பூர் எழுத்தாளர் கழகத்தின் ஆயுள் உறுப்பினராகவும், போதைப்பொருள் தடுப்புச் சங்கத்தின் தொண்டூழிய அதிகாரியாகவும், அண்ணா நாடக மன்றத்தின் ஆலோசகராகவும் இவர் பணியாற்றியுள்ளார்.
# சக்கரவர்த்தி சோமசன்மா

## இலக்கியப் பணி

1954ம் ஆண்டில் எழுதத் தொடங்கிய இவர் சிறுகதை, மரபுக் கவிதை, புதுக்கவிதை, கட்டுரை முதலிய துறைகளில் ஆர்வம் காட்டி வந்தார். இவரின் கன்னிக் கவிதை ‘பிரிந்து நான் இருந்திடேன்' எனும் தலைப்பில் தமிழ் முரசில் பிரசுரமானது. வான்முகில், இயற்கைதாசன், சமூகன், சோமா போன்ற புனைப்பெயர்களில் சுமார் 50க்கும் அதிகமான சிறுகதைகளையும், 60 கவிதைகளையும், 10 கட்டுரைகளையும் எழுதியுள்ளார். இவரின் இத்தகைய படைப்புகள் தமிழ்நாடு, சிங்கப்பூர், மலேசியா போன்ற நாடுகளிலிருந்து வெளிவரும் சிற்றிதழ்களிலும், பத்திரிகைகளிலும் வெளிவந்துள்ளன.
# சக்கரவர்த்தி சோமசன்மா

## எழுதியுள்ள நூல்

- செண்பக மலர்கள்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# அமலதாசன்

**கவிஞரேறு அமலதாசன்** (பிறப்பு: செப்டம்பர் 1, 1939) சிங்கப்பூர் தமிழ் எழுத்தாளர். மலேசியா கோலசிலாங்கூரில் பிறந்த இவர் தோட்டப் பள்ளியிலும் ரவாங், கிளைவ் இன்ஸ்டிடியுசன் ஆங்கிலப் பள்ளியிலும் தனது ஆரம்பக் கல்வியைப் பெற்றார். பின்பு நெகிரி செம்பிலான் மாநிலத்தின் சிரம்பான் நகரில் இயங்கிவந்த ‘நெகிரி செம்பிலான் டீச்சர்ஸ் யூனியன் - ரீஜண்ட் இன்ஸ்டிடியூசன் பள்ளியில் உயர்நிலைக் கல்வியைத் தொடர்ந்தார்.
# அமலதாசன்

## தொழில்

- தமிழ்ப்பள்ளி ஆசிரியர்.
# அமலதாசன்

## பதவிகள்

இவர் சிங்கப்பூர் தமிழ் எழுத்தாளர் சங்கத்தின் தலைவராகவும், அவ்லட் வட்டார தமிழர் திருநாள் விழாக் குழு உறுப்பினராகவும், செயலாளராகவும், அவ்லக் தமிழ்பள்ளி வள்ளுவர் நூலகத்தின் செயலாளராகவும், மாதவி இலக்கிய மன்றத்தின் செயற்குழு உறுப்பினராகவும், பொருளாளராகவும், பொதுச்செயலாளராகவும், துணைத் தலைவராகவும், தமிழ் எழுத்தாளர் கழகத்தின் உறுப்பினராகவும், செயற்குழு உறுப்பினராகவும், துணைத்தலைவராகவும், எழுத்தாளர் கழகத்தின் தலைவராகவும், சிங்கப்பூர்க் குடியரசின் வெள்ளிவிழா கொண்டாட்டத்தை முன்னிட்டு ஏற்பாடு செய்யப்பட்ட இந்தியர் பண்பாட்டு மாதத்தின் ‘தமிழ் மொழி வார' இணைத் தலைவராகவும், தேசிய புத்தக மேம்பாட்டு மன்றத்தின் பேராளராகவும், 1வது தமிழ்மொழி வாரத்தில் கழகத்தின் பேராளராகவும், 2வது தமிழ்மொழி வாரத்தின் ஆலோசகராகவும், தமிழர் பேரவையின் உதவித் தலைவர் மற்றும் கலாசாரக் குழுத் தலைவராகவும் பதவி வகித்துள்ளார்.
# அமலதாசன்

## இலக்கியப் பணி

1958 ஆம் ஆண்டில் எழுதத் தொடங்கிய இவருக்கு தமிழ் முரசு மாணவர் மணிமன்ற மலர் களமமமைத்துக் கொடுத்தது. கவிதைத் துறையில் அதிக ஆர்வம் கொண்ட இவர் தேசியம், மொழி, சமுதாயம், இயற்கை, காதல், தத்துவம், இசைப்பாடல்கள், சிறுவர் பாடல்கள் என பல்துறைகளிலும் சுமார் 1500க்கும் மேற்பட்ட கவிதைகளை எழுதியுள்ளார். இவரின் இத்தகைய படைப்புகள் சிங்கப்பூர், மலேசியா, தமிழ்நாடு போன்ற நாடுகளிலிருந்து வெளிவரும் பத்திகைகளிலும், இதழ்களிலும் பிரசுரமாகியுள்ளன. மேலும் சிங்கப்பூர் வானொலி, தொலைக்காட்சியிலும் ஒலி, ஒளிபரப்பாகியுமுள்ளன.
# அமலதாசன்

## பெற்ற விருதுகளும், கௌரவங்களும்

- அலைபாடும் கடலும் எனும் இவரது பாடலுக்கு சிறப்புப் பரிசு
- கவிஞரேறு அமலதாசன் விருது
- மலேசியாப் பாரதிதாசன் இயக்கத்தின் பொற்கிழியும் கேடயமும்
# பி. சிவசாமி

**பி. சிவசாமி** (பிறப்பு: சூன் 20, 1943) சிங்கப்பூர் தமிழ் எழுத்தாளர். தமிழ்நாடு, தஞ்சை மாவட்டம், இராங்கியன் விடுதி எனும் ஊரில் பிறந்த இவர் தனது ஆரம்பக் கல்வியை சிங்கப்பூரிலுள்ள இராமகிருஸ்ணா பள்ளியிலும், உயர்நிலைக் கல்வியை உமறுப் புலவர் உயர்நிலைப் பள்ளியிலும் பெற்றார்.
# பி. சிவசாமி

## தொழில்

தமிழ், ஆங்கிலம், மலாய் போன்ற மொழிகளில் நன்கு தேர்ச்சிபெற்றிருந்த இவர் தமிழாசிரியராகப் பணியாற்றினார்.
# பி. சிவசாமி

## பதவிகள்

சிங்கப்பூர் தமிழாசிரியர் கழகத்தின் பொருளாளராகவும், தமிழ் வளர்ச்சிக் கழகத்தின் செயலாளராகவும், சிங்கப்பூர் தமிழர் இயக்கத்தின் செயலவை உறுப்பினராகவும், சிங்கப்பூர் தமிழ் எழுத்தாளர் சங்கத்தின் உறுப்பினராகவும், சிங்கப்பூர் தமிழாசிரியர் சங்க 25வது ஆண்டு வெள்ளிவிழா மலரின் பொறுப்புக் குழுவின் செயலாளராகவும் பணியாற்றியுள்ளார்.
# பி. சிவசாமி

## இலக்கியப் பணி

1958ல் எழுதத் தொடங்கிய இவர் சிறுகதை, கட்டுரை முதலான துறைகளில் கூடிய ஆர்வம் செலுத்திவந்தார். இவரது முதல் கட்டுரை தமிழ் முரசு மாணவர் மணிமன்றத்தில் வெளிவந்தது. தொடர்ந்து இவரது படைப்புகள் சிங்கப்பூர், மலேசியா சிற்றிதழ்களிலும் பத்திரிகைகளிலும் பிரசுரமாகியுள்ளன.
# பி. சிவசாமி

## எழுதியுள்ள நூல்

- தனிமரம் (சிறுகதைத் தொகுப்பு)
# பி. சிவசாமி

## பெற்ற பரிசுகள்

இலக்கியப் போட்டிகளின் இவர் பல பரிசில்களைப் பெற்றுள்ளார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பரணன்

**பரணன்** (பிறப்பு: ஏப்ரல் 9 1944), சிங்கப்பூர் தமிழ் எழுத்தாளர். மலேசியாவின் ஜோகூர் மாநிலத்தில் பொந்தியான் நகரில் பிறந்த இவர் தனது ஆரம்பக் கல்வியை கோழிக்கோடு பள்ளியிலும், உயர்நிலைக் கல்வியை செம்பவாங்கிலும் பெற்றார்.
# பரணன்

## தொழில்

தமிழ், மலாய், ஆங்கிலம் ஆகிய மொழிகளை நன்கறிந்த இவர் பாதுகாப்புத் துறையில் பணியாற்றினார்.
# பரணன்

## இலக்கியப் பணி

இவர் மரபுக் கவிதை எழுதுவதில் அதிக அக்கறை கொண்டிருந்தவர். புதுக்கவிதை, புதினம், கட்டுரை என பல்துறைகளிலும் ஆர்வம் காட்டி வந்தார். இவரது முதல் ஆக்கம் என்னை நான் கண்டேன் எனும் தலைப்பில் தமிழ் முரசில் வெளியானது.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# இராம. கண்ணபிரான்

**இராம. கண்ணபிரான்** (பிறப்பு: 1943) இவர் சிங்கப்பூர் தமிழ் எழுத்தாளர்களுள் ஒருவராவார். இராபிள்ஸ் பள்ளியில் உயர்நிலைக் கல்வியைக் கற்றார்.
# இராம. கண்ணபிரான்

## தொழில்

ரோசைத் தொடக்கப் பள்ளியில் ஆங்கில மொழி ஆசிரியராகவும், பின்பு அதே பள்ளியில் தமிழ்மொழி ஆசிரியராகப் தொழிலாற்றியுள்ளார்.
# இராம. கண்ணபிரான்

## வகித்த பதவிகள்

இவர் சிங்கப்பூர் தமிழ் எழுத்தாளர் கழகத்தின் ஆரம்ப காலச் செயலவை உறுப்பினராகவும், சிங்கப்பூர் இலக்கியக் களம், சிங்கப்பூர்த் தேசியப் பல்கலைக்கழகக் கலை மையம், தேசிய கலை மன்றம் போன்ற இலக்கிய, கலை, அரசு அமைப்புகளின் உறுப்பினராகவும் பதவி வகித்துள்ளார்.
# இராம. கண்ணபிரான்

## இலக்கியப் பணி

சிறுகதை, நாவல், நாடகம், கவிதை என பல்துறைகளிலும் ஈடுபாடுமிக்க இவரின் இவரது முதல் படைப்பு ஒரு சிறுகதையாகும். இதுவரை சுமார் 60 சிறுகதைகளையும், 4 குறுநாவல்களையும், 8 நாடகங்களையும், 7 கவிதைகளையும், 35 கட்டுரைகளையும் எழுதியுள்ளார். இவரது இத்தகைய மலேசியா சிங்கப்பூர் தமிழ்நாடு போன்ற இடங்களிலிருந்து வெளிவரும் தமிழ் இலக்கிய சிற்றிதழ்களிலும் பத்திரிகைகளிலும் வெளிவந்துள்ளன. மேலும் சிங்கை, மலேசியா வானொலிச் சேவைகள் இவரது சிறுகதைகளை ஒலிபரப்பியுள்ளன.
# இராம. கண்ணபிரான்

## எழுதியுள்ள நூல்கள்

#### சிறுகதைத் தொகுப்புகள்

- இருபத்தைந்து ஆண்டுகள்
- உமாவுக்காக
- வாடைக்காற்று
- சோழன் பொம்மை
# இராம. கண்ணபிரான்

## எழுதியுள்ள நூல்கள்

#### குறுநாவல்

- பீடம்
# இராம. கண்ணபிரான்

## பெற்ற விருதுகளும், கௌரவங்களும்

- தமிழ் முரசு நடத்திய சிறுகதைப் போட்டியின் இரண்டாம் பரிசு
- தமிழ் நேசன் பவுன் பரிசு
- நாடோடிகள் எனும் சிறுகதைக்ககான முதல் பரிசு
- தென் கிழக்காசிய எழுத்தாளர் விருது
- மாண்ட் பிளாங்க் இலக்கிய விருது
- கலாசாரப் பதக்கம்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பார்வதி பூபாலன்

**பார்வதி பூபாலன்** (பிறப்பு: பெப்ரவரி 4, 1944) சிங்கப்பூரைப் பிறப்பிடமாகக் கொண்ட இவர் ஒரு எழுத்தாளரும், கல்விமானுமாவார். கல்வி, மொழி, இலக்கியம் தொடர்பான மாநாடுகள், ஆய்வரங்குகளில் பங்கேற்று கட்டுரைகள் படைத்துவருபவரும் இவர் கவியரங்குகளிலும், பட்டிமன்றங்களிலும் பங்கேற்றும் வருகின்றார்.
# பார்வதி பூபாலன்

## தொழில்

ஆரம்ப காலகட்டங்களில் ஓர் ஆசிரியராகப் பணியாற்றினார். பின்பு கல்வி அமைச்சின் பாடத்திட்ட வரைவுப் பிரிவில் உயர்நிலைப் பள்ளிகளுக்கான பாடநூல் உருவாக்கப் பணியில் ஈடுபட்டு வந்தார்.
# பார்வதி பூபாலன்

## பதவிகள்

- சிங்கப்பூர் தமிழ் எழுத்தாளர் கழகத்தின் உறுப்பினர்.
# பார்வதி பூபாலன்

## இலக்கியப் பணி

1961ல் எழுதத் தொடங்கிய இவர் கவிதைகள், சிறுகதைகள், இலக்கியக் கட்டுரைகள், மாணவர்களுக்கான இலக்கிய மேடை நாடகங்கள் போன்றவற்றை எழுதிவருகின்றார். இவரது படைப்புகள் பல நாடுகளிலிருந்தும் வெளிவரும் ஏடுகளிலும், சஞ்சிகைகளிலும் அவ்வப்போது பிரசுரமாகியுள்ளன.
# பார்வதி பூபாலன்

## எழுதியுள்ள நூல்

- இளவேனில் பூக்கள் (கவிதைத் தொகுப்பு)
# பார்வதி பூபாலன்

## பெற்ற விருதுகளும், கௌரவங்களும்

- தமிழ்மணி புலவர் பட்டம்
- இளங்கலைப் பட்டம்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# எம். ஏ. பசீர் அகமது

**எம். ஏ. பசீர் அகமது** (பிறப்பு: ஏப்ரல் 1 1944) இவர் சிங்கப்பூர் தமிழ் எழுத்தாளர்களுள் ஒருவராவார். இயல்பாக கவிதைகளை எழுதக்கூடிய ஆற்றல்மிக்கவர். புதுவை மாநிலத்தின் அம்பகத்தூரில் பிறந்த இவர் தனது ஆரம்பக் கல்வியை அவ்வூர் அரசாங்கப் பள்ளியில் கற்று பின்பு மாயூரம் நகராண்மை உயர்நிலைப் பள்ளியில் உயர்நிலைக் கல்வியைப் பெற்றார். அதைத் தொடர்ந்து சிங்கப்பூர் வந்த இவர் பல்வேறு நிறுவனங்களில் பணியாற்றிள்ளார். மேலும் இவர் பாடல், நடித்தல், ஓவியம் வரைதல் போன்ற துறைகளில் ஆர்வமிக்கவர்.
# எம். ஏ. பசீர் அகமது

## தொழில்

ஒரு தனியார் நிறுவனத்தில் பணியாற்றிய இவர் தமிழ், ஆங்கிலம் போன்ற மொழிகளில் நன்கு தேர்ச்சி பெற்றவராவார்.
# எம். ஏ. பசீர் அகமது

## வகித்த பதவிகள்

இவர் தமிழ் முஸ்லிம் ஜமாஅத் செயற்குழு உறுப்பினராகவும், வெண்ணிலா கலை அரங்கத்தின் செயற்குழு உறுப்பினராகவும், பெக் கியோ இந்தியர் நற்பணிக் குழுவின் பொருளாளராகவும், சிங்கப்பூர் தமிழ் எழுத்தாளர் கழக செயற்குழு உறுப்பினராகவும், சிங்கப்பூர் இந்தியர் கலைஞர் சங்கச் செயலவை உறுப்பினராகவும் பதவி வகித்து வருகின்றார்.
# எம். ஏ. பசீர் அகமது

## கலைத்துறையில்

கலைத்துறையில் கூடிய ஈடுபாடுள்ள இவர் சிறு வயது முதல் பல பாடல் போட்டிகளில் பங்பேற்று பரிசில்களை வென்றுள்ளார். பல்வேறு கலைநிகழ்ச்சிகளிலும், தொலைக்காட்சி நிகழ்ச்சிகளிலும் பாடியுள்ளார். சிங்கப்பூர் வானொலியில் பகுதிநேரக் கலைஞராகப் பணியாற்றிவரும் இவர் சுமார் 30க்கும் மேற்பட்ட சமூக நாடகங்களிலும், வானொலி நாடகங்களிலும் தொடர்ந்தும் நடித்து வந்தார்.
# எம். ஏ. பசீர் அகமது

## எழுதியுள்ள நூல்

இளம் பிறையே ஏன் சிரித்தாய்!
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பாத்தேறல் இளமாறன்

**பாத்தேறல் இளமாறன்** (பிறப்பு: சனவரி 2 1945) இவர் ஒரு சிங்கப்பூர் தமிழ் எழுத்தாளராவார். தமிழகத்தின் தஞ்சை மாவட்டம், பட்டுக்கோட்டைக்கு அருகிலுள்ள நாட்டுச்சாலையில் பிறந்த இவர் தனது 12வது வயதில் சிங்கப்பூருக்கு புலம்பெயர்ந்துவந்தார். இவருக்கு கண்ணகி. தமிழ்க்கோதை. கலைச் செல்வி, மணிமாற செல்வன் எனும் அன்புச் செல்வங்களுளர்.
# பாத்தேறல் இளமாறன்

## வகித்த பதவிகள்

இவர் சிங்கப்பூர் எழுத்தாளர் கழகத்தின் உறுப்பினராகவும் பின்பு செயலாளராகவும், துணைத் தலைவராகவும், கொள்கை முழக்கம் எனும் திங்கள் இதழில் ஆசிரியராகவும், மற்றும் பல தனித் தமிழ்ப் பண்பாட்டு இயக்கங்களிலும் தன்னை இணைத்துக் கொண்டு பணியாற்றியுள்ளார்.
# பாத்தேறல் இளமாறன்

## இலக்கியப் பணி

சிறுவயதில் காடு காக்கப் போகும் போது பாட்டுப் புத்தகங்களை எடுத்துச் சென்று உரத்த குரலில் பாடும் பழக்கத்தை உடையவராக இவர் காணப்பட்டார். பின்பு சிங்கப்பூர் வந்து தமிழார்வம் மிகுந்த ஒரு குடும்பத்தில் சமையல் உதவியாளராகச் சேர்ந்த இவருக்கு அதிகமான புத்தகங்களை வாசிக்கக்கூடிய ஒரு சூழ்நிலை அங்கு உருவானது. அதைப் பயன்படுத்திக் கொண்டு யாப்பிலக்கணத்தைக் கற்றுத் தேர்ந்தார். ஆரம்பத்தில் தமிழ் முரசு மாணவர்மணிமன்றத்தில் துணுக்குகள் எழுதிவந்த இவரின் முதல் கவிதை 1964ல் தமிழ் மலரில் வெளியானது. சுமார் ஆயிரத்திற்கும் மேற்பட்ட கவிதைகளையும், பாடல்களையும், 10க்கும் மேற்பட்ட சிறுகதைகளையும் எழுதியுள்ள இவர் வானொலி, தொலைக்காட்சி போன்றவற்றிலும் பாடல்களை எழுதியுள்ளார்.
# பாத்தேறல் இளமாறன்

## எழுதியுள்ள நூல்கள்

--220.255.2.135 22:34, 27 சனவரி 2014 (UTC)====கவிதைத் தொகுப்புகள்====
- காவடிப் பாடல்கள்
- திங்கள்
- பாத்தேறல்
- நினைக்க சுவைக்க
# பாத்தேறல் இளமாறன்

## எழுதியுள்ள நூல்கள்

#### சிறுவர் பாடல்கள்

- மழலையர் பாடல்கள்
# பாத்தேறல் இளமாறன்

## எழுதியுள்ள நூல்கள்

#### ஒலிநாடாக்கள்

- முருகன் பாடல்கள்
- மழலையர் பாடல்கள்
- பட்டுக்கோட்டை பாடல்கள்
- மாமாரி மாகாளி
# பாத்தேறல் இளமாறன்

## பெற்ற விருதுகளும். கௌரவங்களும்

- பாத்தேறல் பட்டம் (1989)
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# இரா. துரைமாணிக்கம்

**இரா. துரைமாணிக்கம்** (பிறப்பு: அக்டோபர் 15 1945) இவர் ஒரு சிங்கப்பூர் தமிழ் எழுத்தாளராவார். தமிழ்நாடு, தஞ்சை மாவட்டம் வேப்பக்குளம் எனுமிடத்தில் பிறந்த இவர் சிங்கப்பூருக்கு புலம்பெயர்ந்து அங்கு விவேகானந்தர் தமிழ்ப் பள்ளியில் தனது ஆரம்பக் கல்வியையும், உமறுப் புலவர் உயர்நிலைப் பள்ளியில் உயர்நிலைக் கல்வியையும் கற்றார்.
# இரா. துரைமாணிக்கம்

## தொழில்

தமிழ், ஆங்கிலம், மலாய் போன்ற மொழிகளில் தேர்ச்சிமிக்க இவர் தமிழாசிரியராகப் பணியாற்றிவந்தார். அத்துடன் சிங்கப்பூர் தமிழ் எழுத்தாளர் கழகத்தின் சார்பில் 1999ல் சிங்கப்பூர் வானொலியில் சமூக நேரம் எனும் நிகழ்ச்சியையும் நடத்தியுள்ளார்.
# இரா. துரைமாணிக்கம்

## வகித்த பதவிகள்

சிங்கப்பூர் தமிழர் இயக்கத்தின் பொருளாளராகவும், தமிழர் பிரதிநிதித்துவ சபை மற்றும் சிங்கப்பூர் தமிழாசிரியர் சங்கச் செயலவை உறுப்பினராகவும், சிங்கப்பூர் தமிழ் எழுத்தாளர் கழகத்தின் பொருளாளராகவும் துணைத் தலைவராகவும் பதவி வகித்துள்ளார்.
# இரா. துரைமாணிக்கம்

## இதழாசிரியராக

இவர் கொள்கை முழக்கம், மாணவர் பூங்கா போன்ற இதழ்களில் ஆசிரியராகப் பணியாற்றியுள்ளார். 1997ல் தமிழாசிரியர் சங்கம் வெளியிட்ட தமிழாசிரியர் குரல் எனும் இதழின் ஆசிரியரும் இவரே.
# இரா. துரைமாணிக்கம்

## இலக்கியப் பணி

வேம்பரசன் எனும் புனைப்பெயரில் சிறுகதை, கவிதை, நாடகம் ஆகிய துறைகளில் எழுதிவரும் இவரின் முதல் ஆக்கம் 1958ல் மாணவர் மணிமன்ற மலரில் வெளியானது.
# இரா. துரைமாணிக்கம்

## எழுதியுள்ள நூல்

- காலம் கடந்துவிட்டது
- வளர்பிறை  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# அச்சுதப்ப நாயக்கர்

**அச்சுதப்ப நாயக்கர்** (1560 - 1600) தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்கவம்சத்தின் இரண்டாவது மன்னன்.
# அச்சுதப்ப நாயக்கர்

## வம்சம்

அச்சுதப்ப நாயக்கரின் தந்தை சேவப்ப நாயக்கர் (1532 - 1560). அச்சுதப்ப நாயக்கர் இளவரசு பட்டம் ஏற்று தந்தையுடன் சோழமண்டலத்தை 48 ஆண்டுகள் அமைதியுடன் சிறப்பாக ஆண்டுவந்தார்.பல அறப்பணிகளை செய்தார்.
அச்சுதப்ப நாயக்கரின் மகன் இரகுநாத நாயக்கர் (கி.பி.1600 - 1645).
# அச்சுதப்ப நாயக்கர்

## இவற்றையும் காண்க

தமிழகத்தில் நாயக்கர் ஆட்சி
# நான் சிகப்பு மனிதன்

**நான் சிகப்பு மனிதன்** (*Naan Sigappu Manithan*) 1985 இல் வெளிவந்த ஒரு தமிழ்த் திரைப்படம். ரஜினிகாந்த், சத்யராஜ், அம்பிகா நடித்த இப்படத்தை எஸ். ஏ. சந்திரசேகர் இயக்கினார். இப்படத்திற்கு இளையராஜா இசையமைத்திருந்தார்.
# நான் சிகப்பு மனிதன்

## நடிகர்கள்

- ரஜினிகாந்த்
- அம்பிகா
- சத்தியராஜ்
- பாக்யராஜ்
- எஸ்.ஏ.சந்திரசேகர்
- செந்தில்
- நிழல்கள் ரவி
- கோவை சரளா
- விஜய்
# நான் சிகப்பு மனிதன்

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| "எல்லோருமே திருடங்கதான்" | இளையராஜா | வாலி | 04:09 |  |
| --- | --- | --- | --- | --- |
| "காந்தி தேசமே" | எஸ். பி. பாலசுப்பிரமணியம் | வைரமுத்து | 04:32 |  |
| "குங்குமத்து மேனி" | எஸ். ஜானகி | கங்கை அமரன் | 04:30 |  |
| "பெண் மானே சங்கீதம்" | எஸ். பி. பாலசுப்பிரமணியம், எஸ். ஜானகி | மு. மேத்தா | 04:32 |  |
| "வெண்மேகம் விண்ணில்" | எஸ். பி. பாலசுப்பிரமணியம் | புலமைப்பித்தன் | 04:47 | } |
# மு. பிச்சைக்கனி

**மு. பிச்சைக்கனி** (பிறப்பு: சனவரி 2 1947) இவர் சிங்கப்பூர் தமிழ் எழுத்தாளர்களுள் ஒருவராவார். தமிழ்நாடு, புதுக்கோட்டை மாவட்டம், அன்னவாசலுக்கருகிலுள்ள புதூர் எனும் கிராமத்தைப் பிறப்பிடமாகக் கொண்ட இவர் அன்னவாசல் அரசினர் தொடக்கப் பள்ளியில் தனது கல்வியைத் தொடங்கி பின்பு பர்மா (மியன்மார்) தலைநகர் ரங்கூனுக்குச் சென்று புனித கேப்ரியல் எஸ்.பி.ஜே. பள்ளியில் இணைந்து கற்று பின்னர் தமிழகம் திரும்பி, திருச்சி ஜமால் முகமது கல்லூரியிலும், விருதுநகர் வி.எச்.என்.எஸ்.என். கல்லூரியிலும் கல்வி கற்று இரசாயனத்தில் முதுகலைப் பட்டம் பெற்றார். வணிகம், கணினிக் கணக்கு நிர்வாகம் போன்ற துறைகளில் டிப்ளோமா பெற்றுள்ள இவர் தமிழ், இந்தி, உருது, ஆங்கிலம், அரபி, பர்மிய மொழிகளை கற்றறிந்தவராவார்.
# மு. பிச்சைக்கனி

## இலக்கியப் பணி

1963ல் எழுத்துலகில் பிரவேசித்த இவரின் முதல் சிறுகதையான 'ஆ!!! நீயா?' எனும் தலைப்பில் பர்மிய நாளிதழில் வெளியானது. இதனைத் தொடர்ந்து சிறுகதை, கவிதை ஆகிய துறைகளில் கூடிய ஆர்வம் காட்டிவந்துள்ளார். மேலும் கல்கி இதழில் வெளியான ஸ்ரீகாஞ்சி சங்கராச்சாரியாரின் ஒரு பக்கக் கட்டுரையை ஆங்கிலத்தில் மொழிபெயர்த்து வழங்கியுள்ளார்.
# மு. பிச்சைக்கனி

## வகித்த பதவிகள்

தமிழகத்தில் தமிழ் இக்கிய மன்றத்தின் செயலாளராகவும், 1997ல் சிங்கப்பூர் தமிழ் எழுத்தாளர் கழகத்தின் உறுப்பினராகவும், விருதுநகர் வி.எச்.என்.எஸ்.என். கல்லூரியின் வெள்ளிவிழா மலரைத் தயாரிப்பதற்கு பொறுப்பாளராகவும் இருந்துள்ளார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# கோட்டை பிள்ளைமார்

**கோட்டை பிள்ளைமார்** என்பவர்கள் பாண்டியர்களுக்கு பட்டம் சூட்டும் பரம்பரை உரிமை கொண்டவர்கள்.
# கோட்டை பிள்ளைமார்

## கதை

காமக்கிழத்தியின் மகனான கூத்தனுக்கு பட்டம் கட்ட மறுத்ததாலும் கூத்தன் விரும்பிய தங்கள் சாதிப்பெண்ணை தர மறுத்ததாலும் இனத்தாரோடு அக்னி குண்டத்தில்விழுந்த போது ஐந்துதலை நாகத்தால் காப்பாற்றப்பட்ட சிலரின் வழிவந்தாரே கோட்டைப் பிள்ளைமார் என்று கூறப்படுகிறது. தற்போது இந்த சாதியினர் அழிந்துவிட்டதாக கூறுகின்றனர். அவர்களை குலப்பெண்கள் தீயை தாண்டக்கூடாது என்ற பழக்கம் இருந்ததால் பாண்டியர் கோட்டை எரிந்த போதே அதிலிருந்த அனைவரும் தீயை தாண்டாமல் இறந்து விட்டதாக கூறுகின்றனர்.
# கோட்டை பிள்ளைமார்

## மூலம்

- தமிழர் மானிடவியல், பக்தவத்சல பாரதி, மணி ஆப்செட்.
# நரேந்திர நாயக்

**நரேந்திர நாயக்** (*Narendra Nayak*) என்பவர் கர்நாடகத்தைச் சார்ந்த நன்கு அறியப்பட்ட பகுத்தறிவாளர், ஐயுறவியலாளர், இறைமறுப்பாளர், எழுத்தாளர். இவர் நாடு முழுவதும் சுற்றுப்பயணம் செய்து, அறிவியல் மனப்பான்மையை மேம்படுத்துவதற்கான பட்டறைகளை நடத்துகிறார். அற்புதங்களையும் மூடநம்பிக்கைகளையும் அம்பலப்படுத்துவதற்காக பல்வேறு செயற்பாடுகளில் இவர் ஈடுபட்டுள்ளார். ஆத்திரேலியா, கிரேக்கம், இங்கிலாந்து, நார்வே, டென்மார்க், இலங்கை, நேபாளம் உள்ளிட்ட நாடுகளிலும், இந்தியாவில் 2000க்கும் மேற்பட்ட விழிப்புணர்வு நிகழ்சிகளையும் இவர் நடத்தியுள்ளார்.
# நரேந்திர நாயக்

## செயற்பாடுகள்

2004 ஆம் ஆண்டு கருநாடகத்தின், குல்பர்காவில் ஒரு பெண் பலியிடப்பட்டதைக் கேள்விப்பட்ட நாயக், முழுநேரமாக மூடநம்பிக்கை எதிர்ப்புப் பணிகளில் ஈடுபட முடிவு செய்தார். உயிர் வேதியியலில் உதவிப் பேராசிரியராக இருந்த இவர், 28 ஆண்டுகள் அங்கு பணியாற்றிய பிறகு, 25 நவம்பர் 2006 அன்று விருப்ப ஓய்வு பெற்றார்.  
2009 ஆம் ஆண்டு பொதுத் தேர்தலுக்கு முன்பு, வரவிருக்கும் தேர்தல்கள் குறித்த 25 கேள்விகளுக்குச் சரியாகப் பதிலளிக்குமாறு நாயக் அனைத்து ஜோசிக்காரர்களுக்கும் பகிரங்க சவால் விடுத்தார். அதற்கான பரிசு என ரூ 1,000,000 ஐ நிர்ணயித்தார். ஏறக்குறைய 450 பதில்கள் இவருக்கு அஞ்சலில் அனுப்பப்பட்டன. ஆனால் அதில் எதுவுமே சரியானதாகக் கண்டறியப்படவில்லை. இந்திய பகுத்தறிவாளர் ஒன்றியங்களின் பேரவை இத்தகைய சவால்களை 1991 முதல் நடத்தி வருகிறது. மே 2013 கர்நாடக மாநில சட்டமன்றத் தேர்தலின் போது, இத்தகைய சவால் ஒருதலைப்பட்சமாக இருந்ததால் ஏமாற்றமடைந்த நாயக், இந்த முறை ஜோதிடர்களுக்கு சவால் விடும் யோசனைக்கு எதிராக இருக்க முடிவு செய்தார். ஆனால் பெங்களூருவைச் சேர்ந்த ஜோதிடர் ஷங்கர் ஹெக்டே தேர்தல் முடிவுகளை துல்லியமாக கணிப்பதாகக் கூறியதால் அது இவருக்கு ஒரு சவாலாக ஆனது. 20 முடிவுகளில் 19 முடிவுகள் சரியென நிரூபிக்கப்பட்டால், ரூ.10 லட்சம் காசோலையை (வருமான வரிச் சட்டத்தின் கீழ் பொருந்தக்கூடிய வரிகளைக் கழித்த பிறகு) வழங்க நாயக் முன்வந்தார். ஆனால், பின்னர் ஜோதிடர் ஹெக்டே போட்டிக்கு வரவில்லை.  
இவர் நேஷனல் ஜியோகிராஃபிக் தொலைக்காட்சி நிகழ்ச்சியான இது உண்மையா? என்ற நிகழ்ச்சி, டிஸ்கவரி தொலைக்காட்சி போன்றவற்றில் தோன்றினார்.  
இவர் தனது செயல்பாட்டிற்காக சில முறை தாக்கப்பட்டதாகக் கூறுகிறார். ஒரு ஜோதிடர் இவருக்கு மரணம் அல்லது காயம் ஏற்படும் என்று முன்னறிவித்த பிறகு, இவரது குதியுந்தின் (ஸ்கூட்டர்) நிருத்திய கிராமம் (பிரேக்) கம்பிகள் துண்டிக்கப்பட்டதை ஒருமுறை கண்டுபிடித்ததாகவும் கூறினார்.  
2017 மார்ச்சில், நரேந்திர நாயக்கைக் கொல்ல முயற்சி நடந்தது. அதிகாலையில், மங்கள நீச்சல் குளத்திற்கு மகிழுந்தில் சென்று கொண்டிருந்த போது, தலைகவசம் அணிந்து இருசக்கர வாகனத்தில் வந்த அடையாளம் தெரியாத இருவர், டயர்கள் பஞ்சராகி இருப்பதை சைகையில் கூறினர். குழப்பமடையாத நாயக் அவர்களின் கூற்றை சந்தேகித்தார். மேலும் அருகிலுள்ள எரிவாயு நிலையத்திற்குச் சென்று பார்த்தால், எல்லாம் ஒழுங்காக இருப்பதை உணர்ந்தார். உடனே காவல் துறையில் புகார் கொடுத்தார். இந்த நிகழ்வுக்கு சரியாக ஒரு வருடத்திற்கு முன்பு கொலை செய்யப்பட்ட தகவல் பெறும் உரிமைச் சட்ட ஆர்வலர் விநாயக் பாலிகாவின் நீதிக்கான தனது போராட்டத்தின் எதிரொலியாக இந்த கொலை முயற்சி இருக்கலாம் என்று நாயக் சந்தேகித்தார். அப்போது நாயக்கின் தனிப்பட்ட துப்பாக்கிதாரி விடுமுறையில் சென்றிருந்தார். இன்றுவரை மங்களூர் காவல்துறையினரால் அனுப்பப்பட்ட துப்பாக்கிதாரி நாயக்கிடம் உள்ளார்.  
2021, மார்ச், 17-20, அன்று நடைபெற்ற அறிவியல் சிந்தனை மற்றும் செயல் குறித்த முதல் உலகளாவிய பேராயத்தில் நரேந்திர் உரையாற்றினார். மாற்று மருத்துவம் குறித்த மூன்றாம் அமர்வின் போது, ஓமியோபதி உட்பட இந்தியாவில் மாற்று மருந்துகளின் பரவலான பயன்பாடு குறித்து பேசினார். சிகிச்சைகள் பெரும்பாலும் இந்திய மரபிலானவை என்று கூறப்படுகின்றன. இந்தியாவில் மாற்று மருந்துகளைப் பயன்படுத்துவதைப் பற்றி என்ன செய்ய வேண்டும் என்று கேட்டபோது, "அவை தடை செய்யப்பட வேண்டும்" என்று திட்டவட்டமாக கூறினார்.
# நரேந்திர நாயக்

## பார்வை

நன்கு அறியப்பட்ட அறிவியலாளர்கள், போலி அறிவியலுக்கு எதிராக அழுத்தக் குழுக்களை உருவாக்கி, அதில் இணைந்து செயல்பட வேண்டும் என்ற கருத்தை இவர் கொண்டுள்ளார். இந்திய நாடாளுமன்றத்தில் அரசையும் சமயத்தையும் பிரிப்பதற்கான மசோதாவை அறிமுகப்படுத்தவேண்டும் என்று இவர் வலியுறுத்துகிறார். மகாராட்டிர மாநிலத்தில் இயற்றபட்ட மூடநம்பிக்கை எதிர்ப்பு சட்டத்தைப் போன்று, கருநாடகத்தில் இதே போன்ற சட்டம் தேவை என்று நாயக் கூறுகிறார்.
# ராம் புனியானி

**ராம் புனியானி** (பிறப்பு 25 ஆகத்து 1945) இந்திய உயிரிமருத்துவ பொறியியல் துறை பேராசிரியராகப் பணியாற்றி ஓய்வு பெற்று, தற்போது பல்வேறு மனித உரிமைகள் தொடர்பான செயற்பாடுகளில் ஈடுபட்டு வருகிறார். இந்தியாவில் சமய அடிப்படை வாதத்துக்கு எதிராகவும், மூடநம்பிக்கைகளுக்கு எதிராகவும் விரிவாக எழுதியும் பேசியும் வருகிறார். சமய சார்பற்ற, பன்முக, மக்களாட்சி விழுமியங்களை ஊக்குவிக்கும் முகமாக அனைத்திந்திய சமய சார்பற்ற அமைப்பு, மத நல்லிணக்க, சனநாயக அமைப்பு போன்ற அமைப்புகளோடு சேர்ந்து இயங்கு வருகிறார்.
# பிரபிர் ஃகோசு

**பிரபிர் ஃகோசு** (*Prabir Ghosh*, பிறப்பு மார்ச் 1, 1945) இந்திய அறிவியலாளர்கள் பகுத்தறிவாளர்கள் ஒன்றியத்தின் தலைவரும், கொல்காத்தாவின் மனிதபிமான ஒன்றியத்தின் தலைவரும் ஆவார். மூடநம்பிக்கைகள், சாமிமார்கள், அற்புதங்கள் போன்ற மீவியற்கை கோரிக்கைகளுக்கு எதிராக மிக தூண்டல் முறையிலான பொதுமக்கள் விழிப்புணர்வுச் செயற்பாடுகளை முன்னெடுத்தவர். இவர் மீவியற்கை சக்திகளை நிரூபிப்பவர்களுக்கு 2 மில்லியன் இந்திய ரூபாய் பரிசு ஒன்றையும் அறிவித்துள்ளார்.
# மையப்படுத்தப்பட்ட தசகோண எண்

கணிதத்தில் **மையப்படுத்தப்பட்ட தசகோண எண்** (*centered decagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு தசகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட தசகோண எண்ணாகும். ஒரு அடுக்கிலுள்ள தசகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் தசகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.  
*n* -ஆம் மையப்படுத்தப்பட்ட தசகோண எண் காணும் வாய்ப்பாடு:  
: <math> CD_n = 5(n^2-n)+1 \, </math>  
இவ்வாய்ப்பாட்டைப் பின்வருமாறு மாற்றியமைக்கலாம்:  
: <math>CD_n = 10\frac{n(n-1)}{2}+1 \, </math>  
அதாவது:
:<math>CD_n = 10T_{n-1}+1\,</math>  
இதிலிருந்து *n* -ஆம் மையப்படுத்தப்பட்ட தசகோண எண், *(n&minus;1)*-ஆம் முக்கோண எண்ணின் 10 மடங்கை விட ஒன்று அதிகமென அறியலாம்.  
முதல் மையப்படுத்தப்பட்ட தசகோண எண்கள் சில:
: 1, 11, 31, 61, 101, 151, 211, 281, 361, 451, 551, 661, 781, 911 , 1051, ...  
அனைத்து மையப்படுத்தப்பட்ட தசகோண எண்களும் ஒற்றை எண்களாக அமைகின்றன. மேலும் பத்தடிமானத்தில் அவை 1 -ல் முடிகின்றன.  
மையப்படுத்தப்பட்ட தசகோண எண்களின் மற்றொரு வாய்ப்பாடு:  
: <math>CD_n = CD_{n-1}+10(n-1) \, </math>  
இங்கு *CD*<sub>1</sub> = 1.
# மையப்படுத்தப்பட்ட தசகோண எண்

## மையப்படுத்தப்பட்ட தசகோண பகா எண்

ஒரு மையப்படுத்தப்பட்ட தசகோண எண்ணானது பகா எண்ணாக இருந்தால், அந்த எண் மையப்படுத்தப்பட்ட தசகோண பகா எண் என அழைக்கப்படும்.  
முதல் மையப்படுத்தப்பட்ட தசகோண பகா எண்கள் சில:
: 11, 31, 61, 101, 151, 211, 281, 661, 911, 1051, 1201, 1361, 1531, 1901, 2311, 2531, 3001, 3251, 3511, 4651, 5281, ....
# ஹம்சலதா

**ஹம்சலதா** கருநாடக இசையில் பயன்படும் இராகங்களில் ஒன்றாகும். இது 63 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 3 ஆவது மேளமாகிய லதாங்கி இராகத்தின் ஜன்னிய இராகம் ஆகும்.
# ஹம்சலதா

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>3</sub> ரி<sub>2</sub> ஸ | } |
| --- | --- | --- |  
இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சுத்த தைவதம் (த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# அமெரிக்க குடும்ப அமைப்பு

ஐக்கிய அமெரிக்க மக்கள் தாங்கள் பெற்றெடுத்த பிள்ளைகளுக்கு பாதுகாப்பு மற்றும் நிலைத்தன்மை வழங்கும் இரண்டு நபர்கள் தொடர்புடைய ஒரு பாரம்பரிய குடும்ப ஆதரவு அமைப்பே **அமெரிக்க குடும்ப அமைப்பு** (*American family structure*) ஆகும். பெற்றோர் குழந்தைகள் மட்டும் கொண்ட குடும்பம் கருக்குடும்பம் எனப்படும். இவ்வமைப்பு உடைய குடும்ப அமைப்பு அமெரிக்காவில் குறைவாகவே உள்ளது. மாமா, அத்தை, தாத்தா, பாட்டி ஆகிய உறவுகளை உள்ளடக்கிய குடும்ப அமைப்பு கூட்டுக் குடும்பம் ஆகும்.  
மணமுறிவு, பதின்மவயது மகப்பேறு, ஒரு பெற்றோர் குடும்பங்கள், திருமணமாகாத தாய்மார்கள், ஓரினச்சேர்க்கை மற்றும் ஒரே பாலின திருமணம் ஆகியன காலப் போக்கில் அதிகரித்தது. இவை காரணமாக அமெரிக்க குடும்ப அமைப்பு மாறுதலுக்கு ஆளாகியுள்ளது.  
குடும்பங்களை நான்கு வகையாக பிரிக்கலாம் .அவையாவன கருக்குடும்பம் ,கூட்டு குடும்பம், படி நிலை குடும்பம் மற்றும் ஒற்றை பெற்றோர் குடும்பம் ஆகும். கருக்குடும்பம் என்பது அம்மா, அப்பா, மற்றும் குழந்தைகள் கொண்டது. ஒற்றை பெற்றோர் குடும்பம் என்பது தனது துனைகளது உதவியின்றி தமது பிள்ளைகளை பராமரிப்பது ஆகும் .கூட்டு குடும்பம் என்பது தாத்தா, அத்தைகள், மாமாக்கள், மற்றும்சகோதர, சகோதரிகள் ஆகியோரை கொண்டது ஆகும்
# இரகுநாத நாயக்கர்

**இரகுநாத நாயக்கர்** (கி.பி.1600 – 1645) இவர் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்கவம்சத்தின் மூன்றாவது மன்னன்.
# இரகுநாத நாயக்கர்

## வம்சம்

இரகுநாத நாயக்கரின் தந்தை அச்சுதப்ப நாயக்கர் (1560–1600).
தஞ்சையை ஆண்ட நாயக்கர்களில் தனிச்சிறப்புடையவராக விளங்கியவர் இரகுநாத நாயக்கர். இவர் தம்முடைய தந்தையின் மறைவிற்குப் பின்பு கி.பி.1617இல் முறைப்படி தஞ்சை நாயக்கர் ஆட்சிப் பொறுப்பு முழுவதையும் ஏற்றுக் கொண்டார்.இரகுநாத நாயக்கரின் மகன் விஜயராகவ நாயக்கர் (கி.பி.1633 – 1673).
# இரகுநாத நாயக்கர்

## ஆட்சிப்பகுதி

இவர் தமது ஆட்சிக்காலத்தில் ஈழத்தின் மீது படையெடுத்துச் சென்று வெற்றி கண்டார். ஈழத்தில் வெற்றி பெற்ற பிறகு தஞ்சையை நோக்கித் திரும்பும் வழியில் தோப்பூர் என்னும் இடத்தில் ஜக்கராயன் என்பவனோடு போரிட்டார். ஜக்கராயன் விசயநகரப் பேரரசுக்கு உட்பட்ட கோலார் பகுதியை ஆண்டு வந்தவன் ஆவான். இவன் விசயநகரப் பேரரசைக் கவரச் சதி செய்தான். இதனை யாசம நாயக்கர் என்ற குறுநில அரசர் அறிந்தார். இவர் விசயநகரப் பேரரசின் விசுவாசி ஆவார். யாசம நாயக்கர் ஒரு பெரும்படை திரட்டிச் சென்று ஜக்கராயனோடு போரிட்டார். போர் கல்லணைக்கு அருகில் உள்ள தோப்பூர் ( தற்போது அது தோகூர் என்றழைக்கப்படுகிறது)
என்னும் இடத்தில் கி.பி.1616இல் நடைபெற்றது. இப்போரில் ஜக்கராயனுக்கு மதுரை, செஞ்சி நாயக்கர்கள் துணைநின்றனர். ஜக்கராயன் செஞ்சி, மதுரை நாயக்கர்களோடு சேர்ந்து கொண்டு தஞ்சைக்கு மேற்கே உள்ள கல்லணையை இடிக்க முற்பட்டான். இதனை அறிந்த இரகுநாத நாயக்கர் பெரும்படையுடன் சென்று தோப்பூர் என்னும் இடத்தில் ஜக்கராயன் படைகளோடு பெரும்போர் செய்தார். ஜக்கராயனுக்குத் துணைநின்ற மதுரை நாயக்கரும், செஞ்சி நாயக்கரும் தோல்வியுற்றுப் போர்க்களம் விட்டோடினர். ஆனால் ஜக்கராயன் போரில் கொல்லப்பட்டான். இரகுநாத நாயக்கர் மாபெரும் வெற்றி பெற்றார். தோப்பூர்ப் போர் வரலாற்றுச் சிறப்பு மிகுந்த போராகக் கருதப்படுகிறது. இரகுநாத நாயக்கர் தம் முன்னோர் போல, விசயநகரப் பேரரசிற்கு ஆதரவாளராகவே இருந்தார்.
# இரகுநாத நாயக்கர்

## வாணிபம்

இரகுநாத நாயக்கர் காலத்தில் டச்சு, டென்மார்க், இங்கிலாந்து, போர்த்துகீசு வாணிகர்கள் தஞ்சைக்கு வருகை புரிந்து வாணிபத்திற்காகப் போட்டியிட்டனர். டென்மார்க் நாட்டவர் தரங்கம்பாடி என்னும் சிறு துறைமுகப்பட்டினத்தில் தங்கி வாணிபம் செய்ய இரகுநாத நாயக்கர் அனுமதி வழங்கினார். இரகுநாத நாயக்கர் டென்மார்க் நாட்டவரோடு கொண்ட நட்புறவால் வாணிபம் நடைபெற்றது.
# இரகுநாத நாயக்கர்

## தஞ்சாவூர் வீணை

தஞ்சாவூரில் வீணை முதன்முதலாக இம்மன்னர் காலத்தில் முதன் முதலில் செய்யப்பட்டது. ஆகவேதான் தஞ்சாவூர் வீணை என்றும் இரகுநாத வீணை என்றும் பெயர் பெற்றது.
# விஜயராகவ நாயக்கர்

**விஜயராகவ நாயக்கர்** (கி.பி.1633 - 1673) இவர் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்கவம்சத்தின் நான்காவது மன்னன்.
# விஜயராகவ நாயக்கர்

## வம்சம்

விஜயராகவ நாயக்கரின் தந்தை இரகுநாத நாயக்கர் (1600 - 1632). இவர் தம் தந்தையாரின் ஆட்சிக் காலத்திலேயே கி.பி.1631இல் இளவரசுப் பட்டம் சூட்டப் பெற்று, அரசு பொறுப்புகளைத் தந்தையாருடன் இணைந்து கவனித்து வந்தார். இரகுநாத நாயக்கர் கி.பி. 1645இல் மறைந்ததும் அதே ஆண்டில் விசயராகவ நாயக்கர் முறைப்படி தஞ்சை நாயக்கர் ஆட்சிப் பொறுப்பு முழுவதையும் ஏற்றுக் கொண்டார்.
# விஜயராகவ நாயக்கர்

## ஆட்சி

மதுரைக்கும் தஞ்சைக்கும் இடையே இவர் காலத்திலும் மோதல் தொடர்ந்தது.மதுரையை ஆண்ட மன்னன் சொக்கநாத நாயக்கருக்கு விஜயராகவ நாயக்கர் தன் மகளைக்கொடுக்க மறுத்துத்ததால்,சொக்கநாத நாயக்கர் இவர் மீது கி.பி.1673இல் போர் தொடுத்தார். சொக்கநாத நாயக்கரின் படை தஞ்சைப் பகுதியில் உள்ள வல்லம் என்னும் ஊரைக் கைப்பற்றியது. சொக்கநாத நாயக்கரின் தளவாய் கிருஷ்ணப்ப நாயக்கர், விசயராகவ நாயக்கரை அணுகி, இந்நிலையிலேனும் மகளைக் கொடுத்துச் சமாதானம் செய்து கொள்ளுமாறு அவரிடம் வேண்டினார். ஆனால் விசயராகவ நாயக்கர் அந்தபுரத்தை வெடிவைத்து அழிக்குமாறு சொல்லி விட்டுப் போரைத் தொடர்ந்தார். இறுதிவரை பணியவில்லை. இறுதியில் அவர் தம் மகளுடன் உயிர் நீத்தார்.  
விசயராகவ நாயக்கர் மறைவுக்குப் பின்னர்த் தஞ்சை நாயக்கர் ஆட்சி மறைந்தது. தஞ்சையைக் கைப்பற்றிய சொக்கநாத நாயக்கர் தன் சிற்றன்னையின் மகனும், தன் தம்பியுமாகிய அழகிரி நாயக்கரைத் தஞ்சையின் அரசபிரதிநிதியாக்கினார். விசயராகவ நாயக்கரோடு தஞ்சை நாயக்கர் ஆட்சி முடிவுக்கு வந்தது.
# விஜயராகவ நாயக்கர்

## வெள்ளைப் பிள்ளையார் குறவஞ்சி

கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. தஞ்சாவூர்க் கோட்டையின் கிழக்கு வாசலுக்கு எதிரில், அகழியின் வெளிப்புறம் இரண்டு கோயில்கள் உள்ளன. வடபுறம் உள்ள கோயில் வெள்ளை விநாயகர் கோயிலாகும். மன்னர் **விஜயராகவ நாயக்கர்** காலத்தில் இந்த விநாயகப் பெருமானைப் போற்றும் வகையில் ‘வெள்ளைப் பிள்ளையார் குறவஞ்சி‘ என்ற சிறுநூல் ஒன்று எழுந்துள்ளது. இந்நூலின் இறுதிப்பாடலில் ‘விஜயராகவ நாயக்கர் வாழி, ‘தளவாய் வேங்டந்திரன் வாழி‘ என்ற வரிகள் உள்ளன.
# விஜயராகவ நாயக்கர்

## நாடகங்கள்

இவர் 32க்கும் மேற்பட்ட நாட்டிய நாடகங்களை எழுதி, அவற்றில் பெரும்பாலான நாடகங்களை மன்னார்குடி ராஜகோபாலசுவாமி கோயில் ஆயிரங்கால் மண்டபத்தில் நடிக்கவும் செய்துள்ளார். குறிப்பாக பாகவதமேளா என்ற நாட்டிய நாடக மரபில் பிரதான நாடகமாகப் போற்றப்பெறுகின்ற பிரகலாத நாடகம் ஒன்றை விஜயராகவனே எழுதி மன்னார்குடி கோயிலில் அரங்கேற்றியுள்ளார் என்பதை சுவடிகள் வாயிலாக அறியும்போது, குச்சுப்புடி நாட்டிய மரபின் பல அம்சங்கள் மன்னார்குடியிலிருந்துதான் சென்றுள்ளது என்பதை நம்ப முடிகிறது.
# விக்கிப்பீடியா:முதற்பக்கக் கட்டுரைகள்/சனவரி 1, 2012

**வலசை போதல்** என்பது பல இனங்களைச் சேர்ந்த பறவைகள், விலங்குகள் ஆகியவை பருவகாலங்களை ஒட்டி புலம் பெயருவதைக் குறிக்கும். "எல்லா விலங்குகளும் பறவைகளும் வெப்பநிலை வேறுபாட்டை உள்ளூர உணர்கின்றன. கோடைக்காலத்தைக் குளிர்ந்த இடங்களிலும், குளிர்காலத்தை வெதுவெதுப்பான இடங்களிலும் கழிக்க விளைகின்றன. அவை தங்கள் வாழிடத்தைப் பல்வேறு பருவகாலஙகளில் மாற்றிக் கொள்கின்றன. அவை குழுக்களாகச் செல்லும் போது அவற்றைக் கொன்று தின்னும் உயிரிகளிடமிருந்து பாதுகாக்கப்படுகின்றன. வலசை போகும் பறவைகள், பூமியின் காந்தவிசையில் ஏற்படும் மாற்றங்களை உணர்கின்றன. அதன் உதவியுடன் அவை தங்களது சேருமிடத்தைக் கண்டறிகின்றன. பந்தயப் புறாக்கள் இந்த முறையில் தான் தமது இருப்பிடத்தை அறிகின்றன. இடப்பெயர்ச்சி துவங்குவதற்கு பல நாட்களுக்கு முன்னதாகவே பறவைகள் பயணத்திற்குத் தங்களை ஆயத்தப்படுத்திக் கொள்கின்றன. அதிக உணவை உண்டு, கூடுதலாக ஓர் அடுக்க கொழுப்பை உடலில் சேர்த்துக் கொள்கின்றன. **மேலும்..**
---  
**சுப்பையா நடேசபிள்ளை** (1895-1965) இலங்கையின் தமிழ்த் தலைவர்களில் ஒருவரும், அரசியல்வாதியும் ஆவார். இலங்கை அரசாங்க சபை, நாடாளுமன்றம் , மேலவை ஆகியவற்றில் உறுப்பினராக இருந்தவர். தஞ்சாவூரில் பிறந்த நடேசன் 19 வயதில் சட்டம் பயின்று இளமையிலேயே நகராண்மைக்கழக உறுப்பினரானார். *தரிசனத்திரயம்* என்ற நூலையும் எழுதினார். 1923 இல் இலங்கைக்கு இடம் பெயர்ந்தவர் யாழ்ப்பாணம் பரமேசுவராக் கல்லூரியில் ஆசிரியராகி, பின்னர் அதன் அதிபரானார். 1926 ஆம் ஆண்டில் சேர் பொன். இராமநாதனின் புதல்வி சிவகாமசுந்தரியைத் திருமணம் புரிந்தார். அரசியலில் புகுந்து நாடாளுமன்றம் சென்றார். இவர் சார்ந்திருந்த ஐக்கிய தேசியக் கட்சி சிங்களம் மட்டும் சட்டத்திற்கு ஆதரவாகச் செயற்பட்டமையினால் அவர் அக்கட்சியில் இருந்து விலகி, சிறிமாவோ பண்டாரநாயக்காவின் இலங்கை சுதந்திரக் கட்சியின் அரசில் 1960 முதல் இறக்கும் வரை மேலவை உறுப்பினராக இருந்தார். ஆங்கிலப் பாடல்கள் பலவற்றைத் தமிழில் மொழிபெயர்த்தார். "சகுந்தலை வெண்பா" என்ற காப்பியத்தை எழுதி வெளியிட்டார். **மேலும்...**
# சிவனின் தமிழ்ப் பெயர்கள்

சிவனின் தமிழ்ப் பெயர்களும் அவற்றின் வடமொழி இணைச்சொற்களும் பின்வருமாறு.  
| எண். | தமிழ் | வடமொழி |  |
| --- | --- | --- | --- |
| 1. | அடியார்க்கு நல்லான் | பக்தவத்சலன் |  |
| 2. | அம்மையப்பன் | சாம்பசிவன் |  |
| 3. | உடையான் | ஈசுவரன் |  |
| 4. | உலகுடையான் | சகதீசுவரன் |  |
| 5. | ஒருமாவன் | ஏகாம்பரன் |  |
| 6. | கேடிலி | அட்சயன் |  |
| 7. | சொக்கன் | சுந்தரன் |  |
| 8. | தாயுமானவன் | மாத்ருபூதம் |  |
| 9. | தான்தோன்றி | சுயம்பு |  |
| 10. | தூக்கிய திருவடியன் | கொஞ்சிதபாதன் |  |
| 11. | பரமகுரு, தென்முகநம்பி, ஆலமரச்செல்வன் | தட்சிணாமூர்த்தி |  |
| 12. | புற்றிடங்கொண்டான் | வான்மீக நாதன் |  |
| 13. | நடனசிவம் | நடராசன் |  |
| 14. | பெருந்தேவன் | மகாதேவன் |  |
| 15. | பெருவுடையான் | பிரகதீசுவரன் |  |
| 16. | மாதொருபாகன் | அர்த்தநாரி |  |
| 17. | மணவழகன் | கல்யாணசுந்தரன் |  |
| 18. | வழித்துணையான் | மார்க்க சகாயன் |  |
| 19. | அண்ணாமலையான் | அருணாசலேசுவரன் |  |
| 20. | பிறைசூடன் | சந்திரசேகரன் | } |
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

சிவபெருமானுடைய ஆயிரம் தமிழ்ப் பெயர்களின் பட்டியல் கீழே.
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### அ

1. அடைக்கலம் காத்தான்
1. அடைவார்க்கமுதன்
1. அடைவோர்க்கினியன்
1. அடல்விடைப்பாகன்
1. அடல்விடையான்
1. அடங்கக்கொள்வான்
1. அடர்ச்சடையன்
1. அதலாடையன்
1. அதிர்துடியன்
1. அதிருங்கழலோன்
1. அடியார்க்கினியான்
1. அடியார்க்குநல்லான்
1. அகண்டன்
1. அகிலங்கடந்தான்
1. அகிலம் + உலகம்
1. அகிலேசு + அகிலன்
1. அளவிலான்
1. அளவிலி
1. அளியான்
1. அமைவு
1. அமலன்
1. அமரர்கோ
1. அமரர்கோன்
1. அம்பலக்கூத்தன்
1. அம்பலத்தீசன்
1. அம்பலவான்
1. அம்பலவாணன்
1. அம்மை
1. அம்மான்
1. அமுதன்
1. அமுதீவள்ளல்
1. அனகன்
1. அனலாடி
1. அனலேந்தி
1. அனலுருவன்
1. அனல்விழியன்
1. அணங்கன்
1. அணங்குறைபங்கன்
1. அனற்சடையன்
1. அனற்கையன்
1. அனற்றூண்
1. அனாதி
1. அன்பன்
1. அன்பர்க்கன்பன்
1. அன்புடையான்
1. அன்புசிவம்
1. அண்டமூர்த்தி
1. அண்டன்
1. அண்டவாணன்
1. அந்தமில்லாரியன்
1. அந்திவண்ணன்
1. அனேகன்/அநேகன்
1. அங்கணன்
1. அணியன்
1. அண்ணா
1. அன்னை
1. அண்ணாமலை
1. அன்னம்காணான்
1. அண்ணல்
1. அந்தமில்லான்
1. அந்தமில்லி
1. அந்தணன்
1. அந்திரன்
1. அணு
1. அஞ்சடையன்
1. அஞ்சாடியப்பன்
1. அஞ்சைக்களத்தப்பன்
1. அஞ்சையப்பன்
1. அஞ்செழுத்தன்
1. அஞ்செழுத்து
1. அப்பனார்
1. அறையணியப்பன்
1. அறக்கண்
1. அறக்கொடியோன்
1. அரன்
1. அறநெறி
1. அரசு
1. அரத்துறைநாதன்
1. அரவசைத்தான்
1. அரவாடி
1. ஆராவமுதன்
1. அறவன்
1. அரவணியன்
1. அரவஞ்சூடி
1. அரவரையன்
1. அரவார்செவியன்
1. அரவத்தோள்வளையன்
1. அறவாழிஅந்தணன்
1. அரவேந்தி
1. அறவிடையான்
1. அர்ச்சிதன்
1. அரிக்குமரியான்
1. அரிவைபங்கன்
1. அறிவன்
1. அறிவு
1. அறிவுக்கரியோன்
1. அரியஅரியோன்
1. அறியஅரியோன்
1. அரியான்
1. அரியசிவம்
1. அரியவர்
1. அரியயற்க்கரியன்
1. அரியோருகூறன்
1. அற்புதக்கூத்தன்
1. அற்புதன்
1. அரு
1. அருள்
1. அருளாளன்
1. அருளண்ணல்
1. அருள்சோதி
1. அருளிறை
1. அருள்வள்ளல்
1. அருள்வள்ளல்நாதன்
1. அருள்வல்லான்
1. அறுமலருறைவான்
1. அருமணி
1. அரும்பொருள்
1. அருண்மலை
1. அருந்துணை
1. அருட்கூத்தன்
1. அருட்செல்வன்
1. அருட்சுடர்
1. அருத்தன்
1. அருட்பெருஞ்சோதி
1. அருட்பிழம்பு
1. அருவன்
1. அருவுருவன்
1. அதிசயன்
1. அத்தன்
1. அதிகுணன்
1. அட்டமூர்த்தி
1. அவனிமுழுதுடையான்
1. அவிநாசி
1. அவிநாசியப்பன்
1. அவிர்ச்சடையன்
1. அயவந்திநாதன்
1. அயிற்சூலன்
1. ஆயிழையன்பன்
1. அழகுகாதலன்
1. அழகன்
1. அழல்வண்ணன்
1. அழலார்ச்சடையன்
1. அழல்மேனி
1. அழற்கண்ணன்
1. அழற்குறி
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ஆ

1. ஆவுடையப்பன்
1. ஆடலரசன்
1. ஆடலழகன்
1. அடலேற்றன்
1. ஆடல்வல்லான்
1. ஆடற்கோ
1. ஆதி
1. ஆதிபகவன்
1. ஆதிபுராணன்
1. ஆதிரையன்
1. ஆதியண்ணல்
1. அடிகள்
1. ஆடும்நாதன்
1. ஆகமபோதன்
1. ஆகமமானோன்
1. ஆகமநாதன்
1. ஆலகண்டன்
1. ஆலாலமுண்டான்
1. ஆலமரச்செல்வன்
1. ஆலமர்தேன்
1. ஆலமர்பிரான்
1. ஆலமிடற்றான்
1. ஆலமுண்டான்
1. ஆலன்
1. ஆலநீழலான்
1. ஆலந்துறைநாதன்
1. அளப்பரியான்
1. ஆலறமுறைத்தோன்
1. ஆலவாய்ஆதி
1. ஆலவாயண்ணல்
1. ஆலவில்பெம்மான்
1. ஆல்நிழற்கடவுள்
1. ஆல்நிழற்குரவன்
1. ஆலுறைஆதி
1. ஆமையணிந்தன்
1. ஆமையாரன்
1. ஆமையோட்டினன்
1. ஆனையார்
1. ஆனையுரியன்
1. ஆனந்தக்கூத்தன்
1. ஆனந்தன்
1. ஆனாய்
1. ஆண்டகை
1. ஆண்டான்
1. ஆண்டவன்
1. ஆணிப் பொன்
1. ஆராஅமுது
1. ஆறாதாரநிலயன்
1. ஆரணன்
1. ஆறணிவோன்
1. ஆரரவன்
1. ஆர்சடையன்
1. ஆறேறுச்சடையன்
1. ஆறேறுச்சென்னியன்
1. ஆரழகன்
1. ஆரியன்
1. ஆத்தன்
1. ஆரூரன்
1. ஆறூர்ச்சடையன்
1. ஆறூர்முடியன்
1. ஆர்வன்
1. ஆதிமூர்த்தி
1. ஆதிநாதன்
1. ஆதிபிரான்
1. ஆத்திச்சூடி
1. ஆட்கொண்டான்
1. ஆட்டுகப்பான்
1. அழிவிலான்
1. ஆழிசெய்தோன்
1. ஆழி ஈந்தான்
1. ஆழிவள்ளல்
1. ஆழியான்
1. ஆழியர்
1. ஆழியருள்ந்தான்
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### இ

1. இடபமூர்வான்
1. இடைமருதன்
1. இடையாற்றீசன்
1. இடத்துமையான்
1. இலக்கணன்
1. இளமதிசூடி
1. இளம்பிறையன்
1. இலங்குமழுவன்
1. இலங்கேசுவரன்
1. இல்லான்
1. இமையாள்கோன்
1. இமையவர்கோன்
1. இணையிலி
1. இனமணி
1. இன்பன்
1. இன்பநீங்கான்
1. இந்துசேகரன்
1. இந்துவாழ்சடையன்
1. இனியன்
1. இனியான்
1. இனியசிவம்
1. இறை
1. இறைவன்
1. இறையான்
1. இறையனார்
1. இராமநாதன்
1. இறப்பிலி
1. இராசசிங்கம்
1. இரவாடி
1. இரவிவிழியன்
1. இருவரேத்துரு
1. இருவர்தேட்டினன்
1. இசைபாடி
1. இட்டன்
1. இயல்பழகன்
1. இயமானன்
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ஈ

1. ஈசன்
1. ஈடிலி
1. ஈரோட்டினன்
1. ஈசன்
1. ஈறிலான்
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### உ

1. உச்சிநாதர்
1. உடையான்
1. உடையிலாவுடையன்
1. உடுக்கையொலியன்
1. உலகநாதன்
1. உலகீன்றான்
1. உலகமூர்த்தி
1. உள்ளங்கவர்கள்வன்
1. உமைஅண்ணல்
1. உமைகாதலன்
1. உமைகந்தனுடனார்
1. உமைகேள்வன்
1. உமைகோன்
1. உமைகூறன்
1. உமைக்குநாதன்
1. உமைபாங்கன்
1. உமைவிருப்பன்
1. உமையாகன்
1. உமையாள்பங்கன்
1. உமையோடுறைவான்
1. உமையொருபாகன்
1. உமாபதி
1. உறவன்
1. உறவிலி
1. உருதருவான்
1. உருத்திரலோகன்
1. உருத்திரமூர்த்தி
1. உருத்திரன்
1. உருவிலான்
1. உருவொடுபெயரீவள்ளல்
1. உத்தமன்
1. உற்றான்
1. உவமநில்லி
1. உய்யக்கொள்வான்
1. உய்யக்கொண்டான்
1. உழையீருரியன்
1. உழுவையுரியன்
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ஊ

1. ஊனமிலி
1. ஊழிமுதல்வன்
1.
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### எ

1. எடுத்தபாதம்
1. எளியசிவம்
1. எல்லையிலாதான்
1. எல்லாமுணர்ந்தோன்
1. எல்லோர்க்குமீசன்
1. எம்பெருமான்
1. எண்குணன்
1. எண்மலர்சூடி
1. எண்ணத்துனையிறை
1. எந்நாட்டவர்க்குமிறை
1. எண்ணுறைவன்
1. என்னுயிர்
1. என்றுமெழிலான்
1. எந்தை
1. எந்தாய்
1. எண் தோளர்
1. எண்டோளன்
1. எண்டோளவன்
1. எண்டோளொருவன்
1. எரிபோல்மேனி
1. எரியாடி
1. எரியேந்தி
1. எருதேறி
1. எருதூர்வான்
1. எரும்பீசன்
1. எயிலட்டான்
1. எயில்மூன்றெரித்தான்
1. எழுகதிமேனி
1. எழுத்தறிநாதன்
1.
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ஏ

1. ஏடகநாதன்
1. ஏகப்பன்
1. ஏகநாதன்
1. ஏமன்
1. ஏகம்பன்
1. ஏகபாதர்
1. ஏனக்கொம்பன்
1. ஏனங்காணான்
1. ஏனத்தெயிறான்
1. ஏனவெண்மருப்பன்
1. ஏறமர்கொடியன்
1. ஏறெறி
1. ஏற்றன்
1. ஏறுடைஈசன்
1. ஏறுடையான்
1. ஏறூர்கொடியோன்
1. ஏறுயர்த்தான்
1. ஏழைபாகத்தான்
1. ஏழுலகாளி
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ஐ

1. ஐம்முகன்
1. ஐந்தாடி
1. ஐந்துகந்தான்
1. ஐந்நிறத்தண்ணல்
1. ஐந்தலையரவன்
1. ஐந்தொழிலோன்
1. ஐவண்ணன்
1. ஐயமேற்பான்
1. ஐயன்
1. ஐயர்
1. ஐயாறணிந்தான்
1. ஐயாற்றண்ணல்
1. ஐயாற்றரசு
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### த

1. தாண்டவன்
1. தாணு
1. தேவதேவன்
1. தேவன்
1. தேனுபுரீசுவரர்
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ப

1. பாகம்பெண்ணன்
1. பாகம்பெண்கொண்டோன்
1. பூதப்படையன்
1. பூதவணிநாதன்
1. புவன்
1. புவனங்கடந்தொளி
# சிவனின் தமிழ்ப் பெயர்கள்

## ஆயிரம் தமிழ்ப் பெயர்கள்

### ய

1. யானையுரியன்
1. யாழ்மூரிநாதன்
# சிவையின் தமிழ் பெயர்கள்

சிவையின் (சக்தி / அம்மன்) தமிழ்ப்பெயர்களும் அவற்றின் வடமொழி இணைச்சொற்களும் பின்வருமாறு:  
| எண் | தமிழ் | வடமொழி |  |
| --- | --- | --- | --- |
| 1. | அம்மை | அம்பா |  |
| 2. | அழகம்மை | சுந்தராம்பா |  |
| 3. | இடவி | வாமி |  |
| 4. | உலகம்மை | ஜகதாம்பா |  |
| 5. | உலகமுழுதுமுடையாள் | அகிலாண்டேஸ்வரி |  |
| 6. | கயல் கண்ணி, கயல் விழி | மீனாக்ஷி |  |
| 7. | காமக்கண்ணி, அன்புவிழியாள் | காமாக்ஷி |  |
| 8. | தடங்கண்ணி | விசாலாக்ஷி |  |
| 9. | நீலம்மை | நீலாம்பா |  |
| 10. | மலைமகள் | பார்வதி |  |
| 11. | வடிவுடையம்மன் | காந்திமதி |  |
| 12. | உண்ணாமுலையம்மன் | அபிதகுஜலாம்பாள் | } |
# தீப்பெட்டி

**தீப்பெட்டி** என்பது தீக்குச்சிகளை வைக்க வடிவமைக்கப்பட்ட அட்டை அல்லது மெல்லிய மரத்தால் செய்யப்பட்ட ஒரு பெட்டி ஆகும். இது பொதுவாக உள்ளே உள்ள குச்சிகளை எரியவைக்க கரடுமுரடான, ஒரு முனையில் உரசக்கூடிய மேற்பரப்பைக் கொண்டிருக்கிறது.அந்த மேற்பரப்பில் போஸ்பரசு தடவப்பட்டிருக்கும். இதைக்கண்டு பிடித்தவர்கள் சுவீடனின் யோன், கொரல் சண்டேஸ்டம் ஆவார்.அதன் பின் பெட்டிக்குள் தீ அடைக்கப்படுவதால் தீப்பெட்டி என அழைக்கப்பட்டது.
முற்காலத்தில் இதன் உடல் மரத்தால் ஆக்கப்பட்டிருந்தது.தற்போது இது மெழுகு நிறைந்த ஒரு காகிதத்தால் ஆக்கப்படுகிறது.  
தீப்பெட்டி மற்றும் தீக்குச்சி தொடர்பான பிற பொருட்களை பொழுதுபோக்காக சேகரிப்பது *பில்லுமெனி* எனப்படும்.
# தீப்பெட்டி

## மேலும் பார்க்க

- தீக்குச்சி
# கொண்டு கொடுத்தல்

**கொண்டு கொடுத்தல்** என்பது பெண் கொடுத்து பெண் எடுத்தல் என்ற பழக்கம் ஆகும். இதன்படி 'அ' குழுவைச் சேர்ந்த பெண்ணை ஆ குழுவிற்கு கொடுத்தால் அங்கிருந்து 'அ' குழுவிற்கு ஒரு பெண் திரும்பப் பெறப்படுவாள்.
# கொண்டு கொடுத்தல்

## உடன் பிறந்தோர் பரிமாற்றம்

**உடன் பிறந்தோர் பரிமாற்றம்** (sibling set exchange) என்ற இம்முறை கொண்டு கொடுத்தலில் ஒரு முறையாகும். இதன்படி ஒரு குடும்பத்தைச் சேர்ந்த உடன்பிறந்தவர்கள் இன்னொரு குடும்பத்தைச் சேர்ந்த உடன்பிறந்தவர்களை மணம் செய்துகொள்ளலாம்.
# கொண்டு கொடுத்தல்

## மூலம்

- தமிழர் மானிடவியல், பக்தவத்சல பாரதி, மணி ஆப்செட்.
# கிள்ளாப் பறண்டி

**கிள்ளாப் பறண்டி** என்பது தாய்மார் குழந்தைகள் பலரோடு விளையாடி மகிழ்விக்கும் விளையாட்டு.  
குழந்தைகள் தம் கைகளை விரித்துத் தரையில் வைத்துக்கொண்டு அமர்வர். தாய் ஒவ்வொருவர் கையிலும் கிள்ளாமல் கிள்ளி மென்மையாகப் பறாண்டுவார். இதனால் இந்த விளையாட்டுக்கு இந்தப் பெயர் வந்தது.  
:கிள்ளாக் கிள்ளாப் பறாண்டி
:கீச்சு மூச்சுப் பறாண்டி
:உங்க அப்பன் பேரு என்ன
என்று பாடிக்கொண்டே கிள்ளுவாள். குழந்தை
:முருங்கைப்பூ
என்று ஏதோ ஒரு பூவின் பெயரைச் சொல்லும். (பின் அடுத்தடுத்த குழந்தைகள் பூவின் பெயரையே சொல்லவேண்டும்)  
முதல் குழந்தை காயின் பெயரையோ, பழத்தின் பெயரையோ சொன்னால் பிற குழந்தைகளும் அந்த இனப் பொருளில் வேறொரு பெயரைச் சொல்ல வேண்டும்.
:முருங்கைப் பூவைத் தின்றவரை
:முடிச்சுப்போட்டு வச்சுக்கோ  
என்று சொல்லி, அக்குழந்தையின் கையில் ஒரு சிறு மணியாங்கல்லைத் தருவார். அந்தக் குழந்தை பிறருக்குத் தெரியாமல் வாங்கித் தன் இரு கைகளால் பொத்தி அடி வயிற்றில் வைத்துக்கொள்ளும். தாச்சி எதனையும் கொடுக்காவிட்டாலும் பெற்றது போல் நடித்துக்கொண்டு வைத்துக்கொள்ளும்.  
தாய்ச்சி பாட்டுப் பாடும்போது ஒவ்வொரு அடிக்கும் அட்டுத்தடுத்து உள்ளவரின் கையில் பறாண்டுவதால் கல் கொடுக்கப்பட்டவரோ கொடுக்கப்படாதவரோ போகக் கடைசியில் எஞ்சுபவர் யார் கையில் கல் உள்ளது எனச்சொல்லவேண்டும். சொல்லிவிட்டால் அவர் பழம். அவர் விலகிக் கொள்ளலாம். எஞ்சியவரிடம் விளையாட்டு நிகழும்.
# கிள்ளாப் பறண்டி

## இலங்கையில் வழக்கத்திலுள்ள பாடல்

கிள்ளி நுள்ளிப் பிராண்டி  
கீயா மாயப் பிராண்டி  
கொப்பன் தலையில் என்ன பூ  
: இதற்கு முருக்கம் பூ எனப் பதில் கூறப்படும்  
முருக்கம் பூவை திண்டவனே  
முள்ளந்தண்ணியைக் குடிச்சவனே
பாவட்டம் கையை மடக்கு
# கிள்ளாப் பறண்டி

## மேலும் பார்க்க

- தமிழர் விளையாட்டுகள் (அண்மைய காலம்)
# கிள்ளாப் பறண்டி

## கருவிநூல்

:இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# வார்ப்புரு:மலேசியாவின் அரசியல்

| list1title = மலேசிய அரசியலமைப்பு
| list1 =  
| list2title = <span>முடியாட்சி</span>
| list2 =  
- **மலேசிய பேரரசர்கள் பட்டியல்**
- மலேசிய பேரரசர்
- (இப்ராகிம் இசுகந்தர்)
- **மலேசிய சுல்தான்கள்**
- யாங் டி பெர்துவான் நெகாரா
- யாங் டி பெர்துவான் பெசார்
- யாங் டி பெர்துவான் மூடா
- **மலேசிய ஆளுநர்கள் பட்டியல்**
- நெகிரி செம்பிலான் யாம் துவான் பெசார்
- பெர்லிஸ் இராஜா
- யாங் டி பெர்துவா நெகிரி
- மலாக்கா ஆளுநர்
- பினாங்கு ஆளுநர்
- சபா ஆளுநர்
- சரவாக் ஆளுநர்  
---
- மலேசிய ஆட்சியாளர்களின் பேரவை  
| list3title = <span>நாடாளுமன்றம்</span>
| list3 =  
- **மலேசிய நாடாளுமன்றம்**  
- 15-ஆவது மக்களவை
---  
- **மலேசிய மேலவை**  
- தலைவர்  
---  
- **மலேசிய மக்களவை**  
- மக்களவைத் தலைவர்
- பிரதமர் அன்வர் இப்ராகீம்
- எதிர்க்கட்சித் தலைவர்  
---
| list4title = <span>அரசாங்கம்</span>
| list4 =
- **அமைச்சரவை**  
- பிரதமர் அன்வர் இப்ராகீம்
---
- **பொதுச் சேவை** (மலேசிய அமைச்சுகள்/நிறுவனங்கள்)  
- தலைமைச் செயலாளர்  
| list5title = <span>நீதித்துறை</span>
| list5 =
- **உச்ச நீதிமன்றம்**  
- தலைமை நீதிபதி
---
- **மேல்முறையீட்டு நீதிமன்றம்**  
- நீதிமன்றத் தலைவர்
---
- **மலேசிய உயர்நீதிமன்றங்கள்**
- மலேசிய உயர்நீதிமன்றம்
- சபா சரவாக் உயர்நீதிமன்றம்
---
| list6title = <span>தேர்தல்கள்</span>
| list6 =  
- **மலேசிய தேர்தல் ஆணையம்**  
- பொதுத் தேர்தல்கள்: 2022
---
- தேர்தல் தொகுதிகள்  
| list7title = <span>அரசியல் கட்சிகள்</span>
| list7 =
- **மலேசிய அரசியல் கட்சிகள்**  
- பாரிசான்
- பாக்காத்தான்
- பெரிக்காத்தான்
- சரவாக் கூட்டணி
- சபா கூட்டணி
---
- இந்திய நாடாளுமன்ற உறுப்பினர்கள்  
| list8title = <span>கூட்டாட்சி</span>
| list8 =
- **மாநில அரசுகள்**  
- மாநில முதல்வர்கள்  
- மாநில சட்டமன்றங்கள் (உறுப்பினர்கள்)
---
- **உள்ளாட்சி மன்றங்கள்** (பட்டியல்)  
| list9title = சித்தாந்தங்கள்
| list9 =
- அரசின்மை
- பொதுவுடைமை
- பழமைவாதம்
- பெண்ணியம்
- *ருக்குன் நெகாரா*
- மலாய் தேசியவாதம்
- சீர்திருத்தம்
---
**இனம் - அரசியல்**
- தயாக் அரசியல்
- *மலாயர் மேலாதிக்கம்*
- *பூமிபுத்திரா*
- மலேசியர்களின் மலேசியா
- சமூக உடன்படிக்கை  
}}<noinclude>  
</noinclude>
# லுடொவிக் ஹப்ளர்

**லுடொவிக் ஹப்ளர்**(Ludovic Hubler) பிரெஞ்சு தேசத்தைச் சேர்ந்த பயணி.தன் கையிலிருந்து பயணத்திற்காக ஐந்து பைசா கூட செலவழிக்காமல் உலகம் முழுவதையும் கடந்த ஒரு மனிதன். காசிருந்தால் மட்டுமே பயணம் செல்ல முடியும் என்பதைத் தாண்டி அடுத்த மனிதர்கள் மீது உள்ள நம்பிக்கையாலும் உலகைச் சுற்ரிவர முடியும் என்பதற்குச் சான்றாக சாலையில் எதிர்ப்படும் வாகனங்களிடம் உதவி கேட்டு மட்டுமே 17,00,000 கிலோ மீட்டர் தூரம் கடந்த சாதனயாளர். 59 நாடுகள் 1825 நாட்கள் மகிழுந்து, டிரக், ஒட்டகம், கழுதைச் சவாரி, படகு என தன்னைக் கடந்து செல்லும் எந்த வாகனமாக இருப்பினும் நிறுத்தி உதவி கேட்டு உலகைச் சுற்றிய மனிதர்.இவரது உலகப் பயணத்தைச் சாத்தியமாக்கியவர்கள் 1300 வாகன ஓட்டிகள். சில வாகனங்களில் 200 முதல் 500 கி.மீ. வரை கூட பயணம் செய்தவர்.தன்து பயன பட்டறிவுகளை நூலாக எழுதியவர். அதற்காக 2010 ஆம் ஆண்டிற்கான 'பியர் லோட்டி' என்ற விருதினைப் பெற்றவர்.
# லுடொவிக் ஹப்ளர்

## இளமை

லுடொவிக் ஹப்ளர் 1977 ஆம் ஆண்டு செப்டெம்பர் 11-ல் மானிக்ஹப்ளர்-ஜாக்குவிஸ் இணையருக்கு மகனாகப் பிறந்தார். கிழக்கு பிரெஞ்சில் வளந்த இவர் இளமையிலேயே கால்பந்து விளையாட்டிலும் புவியியலிலும் அதிக ஈடுபாடு கொண்டிருந்தார். 2002 ஆம் ஆண்டில் ஸ்ட்ராஸ்பர்க் கல்லூரியில் நிர்வாகவியலில் படம் பெற்றார்.
# லுடொவிக் ஹப்ளர்

## வரலாறு

பட்டம் பெற்றதும் தொழில் சந்தையில் நுழைவதற்கு முன் உலகின் உண்மைகளை கண்டறிய வேண்டும் என்று எண்ணிய லுடொவிக் ஹப்ள தனது போக்குவரத்திற்கு சாலையில் செல்லும் வானங்களின் உதவியைப் பயன்படுத்தி மட்டுமே உலகின் ஒரு சுற்றுப்பயணத்தை தொடங்குவது எனத் தீர்மானித்ததார்.
2003 ஆம் ஆண்டு புத்தாண்டு தொடங்கிய போது தனது நண்பர்களுடன் ஆல்ப்ஸ் மலியிலிருந்து தனது முதலடியை லுடோவிக் துவங்கினார். அப்போது இவருக்கு வயது 25. ஆல்ப்ப்ஸ் மலையில் பயணம் துவங்கும்போதே எந்தக் காரணத்தைக் கொண்டும் தனது சொந்த செலவில் எந்த வாகனத்திலும் பயணம் செய்யக்கூடாது எனவும் தான் மேற்கொள்ளும் இலவசப் பயணங்கள் உத்தேசித்துள்ல நகரின் பெட்ரோல் பங்க் வரை மட்டுமே, அதன் பிறகு இன்னொரு வாகனத்தை நாடிச் செல்ல வேண்டும் என்று முடிவு செய்து கொண்டு தனது பயணத்தை லுடோவிக் துவங்கினார். இவர் படகுப் பயணம் மூலம் பசிபிக் பெருங்கடல் மற்றும் அட்லாண்டிக் பெருங்கடல் ஆகியவற்றைக் கடந்தார். பணிஉடைப்பு வண்டிகள் இவற்றின் மூலம் அன்டார்டிக்கா பிரதேசத்தைக் கடந்தார். மேலும் சஹாரா பாலைவனம், மற்றும் ஆப்கனிஸ்தான், கொலம்பியா போன்ற நாடுகளையும் தனது கட்டை விரல் ஒன்றினை மட்டும் பயன்படுத்தி கடந்தது சாதனை செய்தார். இக்காலத்தில் இவர் கற்பனையும் செய்து பார்த்திராத பல இக்கட்டான நேரங்களைக் கடந்து வந்துள்ளார்.